**Монгол Улсын Их Хурлын 2008 оны Тавдахь удаагийн сонгуулийн анхдугаар чуулганы Хууль зүйн байнгын хорооны 9 дүгээр сарын 12-ны өдөр (Баасан гараг)-ийн хуралдаан 16 цаг 40 минутад Төрийн ордны \"В\" танхимд эхлэв.**

Байнгын хорооны дарга, УИХ-ын гишүүн Х.Жекей ирц, хэлэлцэх асуудлыг танилцуулж, хуралдааныг даргалав.

**Хуралдаанд ирвэл зохих 18 гишүүнээс 12 гишүүн ирж, 66.6 хувийн ирцтэй байв.**

**Чөлөөтэй**. Д.Оюунхорол, С.Баяр, Д.Дэмбэрэл

**Өвчтэй**:   Э.Бат-Үүл

**Тасалсан**:  Ж.Энхбаяр,  Ц.Элбэгдорж

**Хүний эрхийн дэд хорооны даргад нэр дэвшүүлэх тухай**

Хэлэлцэж буй асуудалтай холбогдуулан УИХ-ын Хууль зүйн байнгын хорооны референт Б.Баасандорж, Э.Ганболд, зохион байгуулагч Д.Энхсайхан нар  байлцав.

Хүний эрхийн дэд  хорооны даргад нэр дэвшүүлэх тухай саналыг Улсын Их Хурлын гишүүн Ч.Сайханбилэг танилцуулав.

Уг асуудалтай холбогдуулан Улсын Их Хурлын гишүүдээс асуулт болон санал гарсангүй.

**Х.Жекей:** Хүний эрхийн дэд хорооны даргад УИХ-ын гишүүн Х.Баттулгын нэрийг дэвшүүлье гэсэн саналтай гишүүд гараа өргөнө үү.

Зөвшөөрсөн 10

Татгалзсан   0

Бүгд                10

100 хувийн саналаар дэмжигдлээ.

Байнгын хорооны дарга Х.Жекей Хууль зүйн байнгын хорооноос гарах тогтоолын төслийг уншиж танилцуулав.

**Х.Жекей:** Хүний эрхийн дэд хорооны даргад УИХ-ын гишүүн Х.Баттулгын нэрийг дэвшүүлэх тухай Хууль зүйн байнгын хорооны тогтоолыг баталъя гэсэн саналтай гишүүд гараа өргөнө үү.

Зөвшөөрсөн 10

Татгалзсан   0

Бүгд                10

100 хувийн саналаар дэмжигдлээ.

**Хуралдаан  16 цаг 45 минутад өндөрлөв.**

Тэмдэглэлтэй танилцсан:

            ХУУЛЬ ЗҮЙН БАЙНГЫН

            ХОРООНЫ ДАРГА                                                             Х.ЖЕКЕЙ

            Тэмдэглэл хөтөлсөн:

            ХУРАЛДААНЫ НАРИЙН

            БИЧГИЙН ДАРГА                                                              Д.ЦЭНДСҮРЭН

**МОНГОЛ УЛСЫН ИХ ХУРЛЫН 2008 ОНЫ АНХДУГААР ЧУУЛГАНЫ**

**ХУУЛЬ ЗҮЙН БАЙНГЫН ХОРООНЫ 9 ДҮГЭЭР САРЫН 12-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Х.Жекей**: Бат-Эрдэнэ гишүүн ирсэн.  Гишүүдийн амрыг эрье.  Байнгын хорооны ирц бүрдсэн учраас   Хууль зүйн байнгын хорооны  2008 оны 9 сарын  12 -ны өдрийн хуралдааныг нээснийг мэдэгдье. Хуралдаанаар нэг асуудал авч хэлэлцэх юм. Хүний эрхийн дэд хорооны даргыг сонгох тухай

            УИХ-ын  тухай хуулийн  29.9-д УИХ-ын чуулганы хуралдааны дэгийн тухай хуулийн 15.5-д дэд хорооны даргыг харьяалах Байнгын хорооны хуралдаанаар ил санал хурааж олонхийн саналаар сонгож Байнгын хороо тогтоол гаргана гэсэн байна.

            Ингээд хэлэлцэх асуудал дээр өөр саналтай хүн байна уу. Алга байна. Хүний эрхийн дэд хорооны даргад нэр дэвшүүлэх санал хэнд байна вэ? Сайханбилэг гишүүн.

**Ч.Сайханбилэг**: Дэд хорооны  даргын сонгуульд УИХ-ын гишүүн Халтмаагийн Баттулгын нэрийг дэвшүүлж байна.

**Х.Жекей**: УИХ-ын гишүүн Халтмаагийн Баттулгын нэрийг Дэд хорооны даргад нэр дэвшүүлж байна. Өөр нэр дэвшүүлэх саналтай хүн байна уу? Алга байна. Нэр дэвшигчээс болон  нэр дэвшүүлж байгаа субъектээс асуух асуулт байна уу? Алга байна.

            Ингээд Хүний эрхийн дэд хорооны  даргаар нэр дэвшсэн Халтмаагийн Баттулгын талаар санал хураалт явуулъя. Санал нэгтэй гишүүд санал өгнө үү. Дэмжиж байгаа гишүүд гараа өргөнө үү.

            Хуралдаанд  оролцсон нийт гишүүд  100 хувиар санал нэгтэйгээр дэмжлээ. Ингээд Хууль зүйн байнгын хорооны анхдугаар тогтоолыг уншиж танилцуулъя.

            Хүний эрхийн дэд хорооны даргыг сонгох тухай

            Монгол Улсын Их Хурлын тухай хуулийн 24.9, Монгол Улсын Их Хурлын чуулганы хуралдааны дэгийн тухай хуулийн 15.5 дахь хэсэг, санал хураалтын дүнг тус тус үндэслэн Хууль зүйн байнгын хорооноос тогтоох нь:

            УИХ-ын гишүүн Халтмаагийн Баттулгыг Хүний эрхийн дэд хорооны даргаар сонгосугай.  Энэ тогтоол дээр санал байна уу?  Тогтоолоо баталъя гэсэн саналтай гишүүд гараа өргөнө үү.  100 хувийн саналаар тогтоол батлагдлаа.

            Ингээд УИХ-ын гишүүн Халтмаагийн Баттулгад Хүний эрхийн дэд хорооны даргаар сонгогдсон явдалд баяр хүргэж амжилт хүсье. /Алга ташив/

            Хуралд хүрэлцэн ирсэн та нөхөд баярлалаа. Хурал хаасныг мэдэгдье.

            Соронзон хальснаас буулгасан:

            ХУРАЛДААНЫ НАРИЙН

            БИЧГИЙН ДАРГА                                                                          Д.ЦЭНДСҮРЭН